ร้านไอศครีมเก๋ๆแห่งนี้ตั้งอยู่ที่เขาตะเกียบค่ะ 
นอกจากความชิคของตัวไอศครีมเองแล้ว วิวที่นี่ก็สบายตาน่านั่งชิลมากๆ ใครแวะมาหัวหิน เขาตะเกียบควรต้องมาโดนสักครั้ง ไม่งั้นจะหาว่ามาไม่ถึงนะ

** location **

ริมชายหาดเขาตะเกียบ  ติดวัดเขาตะเกียบเลยค่ะ  

** atmosphere **

ร้านกระจกใส มีืทั้ง indoor outdoor รับลมแอร์และลมทะเล  ชอบตรงนี้เปิดเพลง bossa ฟังชัดเจนทั่วทั้งบริเวณร้าน  มีมุมถ่ายรูปริมหาดเก๋ๆ  ดีงามมาก ร้านเน้นสีฟ้าขาวแลดูสบายตาค่ะ 
สามารถถ่ายรูปเมนูของคุณด้วย background ชายหาดมุมสวยๆพร้อมเช็คอินได้เลย

ร้านมีที่จอดรถบริการค่ะ  หรือจะเดินเลาะชายหาดมาเรื่อยๆ  ก็เพลินดีนะ 

** menu **

ทางร้านเน้นเมนูไอศครีมและเครื่องดื่มประเภทกาแฟ  

วันนี้สายตาไปสะดุดกับโคนวาฟเฟิลสีฟ้าน่าทานมากกกกกก  เป็นวาฟเฟิลที่ด้านบนเคลือบไวท์ช็อคโกแลตสีฟ้า ประดับดาวสีขาว น่ารักมากกกกกกค่ะ  สาวๆเห็นคือกรี๊ดเลยแหละ  แต่ถ้าหนุ่มๆไม่อยากมุ้งมิ้งมาก  โคนช็อคโกแลตสีเข้มๆก็มีให้บริการเช่นกัน  

วันนี้เลือกโคนสีฟ้า  กับไอศครีมรสน้ำผึ้งวนิลา หรือที่เรียกว่ารส Honeycomb ยังไม่ค่อยรู้สึกรสชาติของรังผึ้งเท่าไหร่  แต่ความเป็นน้ำผึ้งวนิลานั้น  มาเต็มปากเต็มคำมาก  หวานหน่อยๆแต่อร่อยมากๆค่ะ  ใช้ฝักวนิลาสดกับน้ำผึ้งแท้คุณภาพดี 
เข้ากับโคนหอมกรอบได้ดีมากเลย  โคนนี้ราคา  120 บาทถ้วนค่ะ  

นอกจากนี้ยังมีไอศครีมรสชาติอื่นๆให้ลิ้มลองผลัดเปลี่ยนมาเรื่อยๆ โอกาสหน้าจะต้องมาชิมเพิ่มเติมแน่นอน  บางรสก็ผสมแอลกอฮอล์ด้วยค่ะ  ห้ามพลาด 

** service **

acceptable ค่ะ